‘N Treffende nuwe enkel snit uit deur Hugo Nieuwoudt | Radio 108.9FM.co.za
Hugo hoop dat die publiek die snit goed sal ontvang, aangesien die publiek vra vir goeie lirieke en melodie lyne, iets wat Net Soos Die Sneeu beslis bied. Hugo brei uit: “Dis nuut, vars, ritmies en ’n vreeslik mooi hartsliedjie wat storie vertel. Ek het die liedjie onlangs getoets by die Innibos Fees en wat my geraak het, was die doodse stilte vir ’n sekonde of twee, na die liedjie gestop en dan die applous wat gevolg het. Dit was vir my’n teken dat die mense daarvan hou. Mense soek liedjies waarmee hulle kan assosieer of iets met betekenis. ’n Liedjie met ’n storie.”
Volgens Hugo lê die snit hom na aan die hart, omdat hy self pa is van twee seuns. “Die lirieke en melodie lyn is so mooi en sterk, veral die groei van die liedjie na die einde, dat ek dadelik ’n aanvoeling vir die liedjie gekry het. Dit het met my siel gepraat.”
Daar is ook ’n musiekvideo in die pyplyn, maar hieroor wil Hugo nog niks verklap nie. “Ons is nog druk besigmet ’n hartroerende storielyn,” verklap hy. Die musiekvideo sal later in September uitgereik word.
Intussen kan aanhangers solank na hul sneusdoekies gryp want jy gaan verseker ’n traan of twee pink wanneer jy na Hugo se nuwe snit luister.
Loer hier onder na een van sy musiekvideo’s:- Hugo Nieuwoudt – ‘Jy is Myne’
« Kom lag lekker saam met Dowwe Dolla en Wicus van der Merwe – Stellenbosch
Hier is ‘n paar ‘tit-bits’ oor die sanger Albert de Wet »